סדר הירושה היעקוביטי

סדר הירושה היעקוביטי (באנגלית: Jacobite succession) הוא סדר הירושה שהיעקוביטים מאמינים שהמלוכה הבריטית אמורה להתנהל על פיו. היעקוביטים סבורים שהדחתו של ג'יימס השני, מלך אנגליה ממלכותו במהפכה המהוללת לא הייתה לגיטימית, וכך גם החוקים שחוקקו לאחר מכן ושינו את סדר הירושה לכתר הבריטי – חוק הזכויות 1689 וחוק ההסדר 1701. לפיכך היעקוביטים הכירו בטענתם לכתר של ג'יימס השני וצאצאיו, ותמכו בניסיונותיהם לשוב לשלטון.

עד שנת 1807 נפטרו כל צאצאיו החוקיים של ג'יימס השני – היו ילדים מחוץ לנישואים, אך הם לא נחשבים לצורך זה – ולכן היעקוביטים העבירו את תמיכתם לצאצאיה של הנסיכה הנרייטה אן, אחותו של ג'יימס השני, למרות שהם עצמם לא טענו לכתר הבריטי. כיום הצאצא הבכיר ביותר של הנרייטה אן, לפי כללי העדפת הבן הבכור, הוא פרנץ, דוכס בוואריה, ולפיכך הוא עומד בראש סדר הירושה היעקוביטי.

כמו כן היעקוביטים לא מכירים בחוקי האיחוד של 1707 ובחוק האיחוד של 1800, שאיחדו את אנגליה, סקוטלנד ואירלנד ל"ממלכה המאוחדת". מסיבה זו כמה מהטוענים לכתר היעקוביטיים השתמשו במספור  שונה לגבי כתריהם השונים: למשל, ג'יימס פרנסיס אדוארד סטיוארט טען להיות "ג'יימס השלישי, מלך אנגליה ואירלנד" אבל "ג'יימס השמיני, מלך סקוטלנד".

 הטוענים לכתר היעקוביטיים מבית סטיוארט 
 שם תמונה ירושה פטירה הערות  ג'יימס השני ג'יימס השביעי 113x113 פיקסלים 6 בפברואר 1685בנו של צ'ארלס הראשון 16 בספטמבר 1701 האחרון ממלכי אנגליה בפועל שהיעקוביטים מכירים בו, הודח בשנת 1688 על ידי הפרלמנט (המהפכה המהוללת)  ג'יימס השלישי ג'יימס השמיני 75px 16 בספטמבר 1701בנו של ג'יימס השני 1 בינואר 1766 נולד בלונדון כנסיך ויילס, והיה תינוק כשאביו והוא נושלו מהמלוכה. הוביל מרידות יעקוביטיות ב-1715 וב-1719, ששתיהן כשלו. צ'ארלס השלישי 86x86 פיקסלים 1 בינואר 1766בנו של "ג'יימס השלישי" 31 בינואר 1788 עמד בראש המרד היעקוביטי של 1745, הניסיון הרציני האחרון לממש את הירושה היעקוביטית  הנרי התשיעי הנרי הראשון 75px 31 בינואר 1788בנו של "ג'יימס השלישי" 13 ביולי 1807 כיהן כקרדינל בכנסייה הקתולית, ולא עשה כל ניסיון לממש את טענתו לכתר

 יורשים מאוחרים יותר 
מאז פטירתו של "הנרי התשיעי" ב-1807 ועד היום, הצאצאים החוקיים היחידים של המלך צ'ארלס הראשון הם מנכדתו אן מארי ד'אורליאן. להלן מופיעה רשימת האנשים שהיו אמורים להיות מלכי אנגליה, סקוטלנד ואירלנד לפי סדר הירושה היעקוביטי, אף שאיש מהם לא טען לכתרים אלו בעצמו:
 שם תמונה ירושה פטירה שם יעקוביטי הערות שושלת קרלו אמנואלה הרביעי מסרדיניה 75px 13 ביולי 1807נינה של אן מארי 6 באוקטובר 1819 צ'ארלס הרביעי היה מלך ממלכת סרדיניה בעברו, אך ויתר על כתרו ב-1802 סבויה ויטוריו אמנואלה הראשון מסרדיניה 75px 6 באוקטובר 1819נינה של אן מארי 10 בינואר 1824 ויקטור אחיו של "צ'ארלס הרביעי", וכיהן כמלך סרדיניה עד שהתפטר גם הוא ב-1821 מריה ביאטריצ'ה, נסיכת סבויה 95x95 פיקסלים 10 בינואר 1824בתו של "ויקטור" 15 בספטמבר 1840 מרי השנייה דוכסית מודנה ורג'ו פרנץ החמישי ממודנה 98x98 פיקסלים 15 בספטמבר 1840בנה של "מרי השנייה" 20 בנובמבר 1875 פרנסיס הראשון כיהן כדוכס מודנה ורג'ו בשנים 1846–1859לורן מריה תרזה מאוסטריה-אסטה 75px 20 בנובמבר 1875נכדתה של "מרי השנייה" 3 בפברואר 1919 מרי השלישית מלכה רעיה של ממלכת בוואריה רופרכט, דוכס בוואריה 104x104 פיקסלים 3 בפברואר 1919בנה של "מרי השלישית" 2 באוגוסט 1955  רוברט הראשון רוברט הרביעי טוען לכתר בוואריהויטלסבאך אלברכט, דוכס בוואריה 106x106 פיקסלים 2 באוגוסט 1955בנו של "רוברט הראשון" 8 ביולי 1996 אלברט פרנץ, דוכס בוואריה 75px 8 ביולי 1996בנו של "אלברט" מכהן פרנסיס השני

 סדר הירושה כיום 
ל"פרנסיס השני" (שהוא בן למעלה מתשעים) אין ילדים, ולכן אחרי פטירתו צפוי לרשת את תאריו אחיו הנסיך מקס, דוכס בבוואריה. בתו הבכורה של מקס, סופיה, נשואה לאלויס, יורש העצר של ליכטנשטיין, ויש להם ארבעה ילדים. כך הטענה היעקוביטית לכתר צפויה להתלכד עם תואר הנסיך של ליכטנשטיין.

טענות נוספות לכתר
יש הטוענים כי נישואיה של "מרי השנייה" לדודה פרנץ הרביעי, דוכס מודנה אינם חוקיים על פי החוק האנגלי, משום שנישואי דוד ואחייניתו אסורים בנצרות, והאישור המיוחד שנתן לה האפיפיור לא תקף בבריטניה הפרוטסטנטית. בשל כך, הם סוברים כי צאצאיה לא יכלו לרשת את זכותה לכתר הבריטי.

לפי גישה זו, את מרי השנייה ירשה אחותה מריה תרזה, נסיכת סבויה ("מרי השלישית"), ומאז הכתר היעקוביטי עבר בין צאצאיה, כך שכיום הוא שייך לפדרו, דוכס קלבריה ("פיטר הראשון").

קישורים חיצוניים

 רשימת המלכים וסדר הירושה היעקוביטי, ב-The Jacobite Heritage
קטגוריה:המלוכה הבריטית
יעקוב